Ola Dekksgutt

Ola Dekksgutt var en norsk avistegneserie som ble tegnet og skrevet av Olav Eriksen. Serien ble første gang utgitt i utgave nummer 1 av magasinet Skib O`Hoi i 1945. Tegneserien ble avsluttet i Skib O`Hoi nummer 4 i 1946. 

 Bakgrunn 
Allerede på slutten av 1920-tallet eller begynnelsen av 1930-tallet begynte både Skib O'Hoi og Arbeidermagasinet å trykke fortellinger der «Ola dekksgutt» var en av gjennomgangsfigurene. Dette var muntre historier som var skrevet på stavangerdialekt av Olaf K. Olsen.

I 1938 ble en samling av fortellinger om Ola Dekksgutt utgitt under tittelen Ola dekksgutt's Meritter.

 Den opprinnelige serien 
Tegneserien om Ola Dekksgutt var en humoristisk serie. Ola Dekksgutt var populær hos damene og det ble derfor sorg da han "rømte" og mønstret ombord på ei seilskute. På båten møter Ola Dekksgutt Kapteinens datter, Mette. Styrmannen på båten har også et godt øye til Mette. Det blir derfor "kamp" om Mette. "Uheldige" Ola Dekksgutt kommer alltid heldig ut av alle "uhellene" sine. Det er disse hell i uhell situasjonene som gir serien et humoristisk preg. 

 Spinoff-serie 1954–1955 
Skib O`Hoi gav i 1954 ut nye skipshistorier med Ola Dekksgutt, denne gangen i samspann med en annen populær seriehelt; Jens Båtsmann. Den nye spin-offserien fikk navnet Jens Båtsmann og Ola Dekksgutt. Serien ble utgitt til og med Skib O`Hoi nummer 22 i 1955.

 Referanser 

Kategori:Tegneseriefigurer
Kategori:Norske tegneserier 
Kategori:Introduksjoner i 1945
Kategori:1945 i Norge